2 பேதுரு 1:3-8

"தம்முடைய மாட்சியாலும் ஆற்றலாலும் கடவுள் நம்மை அழைத்துள்ளார். 
<br>அவரை அறிந்துகொள்வதன் மூலம் இறைப்பற்றுடன் வாழ்க்கை நடத்துவதற்குத் 
<br>தேவையான எல்லாவற்றையும் அவர் தம் இறை வல்லமையால் நமக்கு அருளியுள்ளார். 
<br>தீய நாட்டத்தால் சீரழிந்துள்ள உலகைவிட்டு விலகியோடி இறைத்தன்மையில் பங்கு பெறுங்கள். 
<br>இதற்கென்றே கடவுள் நமக்கு உயர்மதிப்புக்குரிய மேலான வாக்குறுதிகளை அளித்துள்ளார். 
<br>ஆகையால் நீங்கள் உங்கள் நம்பிக்கையோடு நற்பண்பும், 
<br>நற்பண்போடு அறிவும், அறிவோடு தன்னடக்கமும், 
<br>தன்னடக்கத்தோடு மன உறுதியும், மன உறுதியோடு இறைப்பற்றும், 
<br>இறைப்பற்றோடு சகோதர நேயமும், 
<br>சகோதர நேயத்தோடு அன்பும் கொண்டு விளங்குமாறு முழு ஆர்வத்தோடு முயற்சி செய்யுங்கள். 
<br>ஆகையால் நீங்கள் உங்கள் நம்பிக்கையோடு நற்பண்பும், 
<br>இப்பண்புகள் உங்களுள் நிறைந்து பெருகுமானால் 
<br>நம் ஆண்டவர் இயேசு கிறிஸ்துவை அறிந்துள்ள நீங்கள் 
<br>சோம்பேறிகளாகவும் பயனற்றவர்களாகவும் இருக்க முடியாது."

2 பேதுரு 3:8-9, 13, 18

"அன்பார்ந்தவர்களே, நீங்கள் ஒன்றை மறந்துவிடவேண்டாம். 
<br>ஆண்டவரின் பார்வையில் ஒருநாள் ஆயிரம் ஆண்டுகள் போலவும், 
<br>ஆயிரம் ஆண்டுகள் ஒருநாள் போலவும் இருக்கின்றன. 
<br>ஆண்டவர் தம் வாக்குறுதியை நிறைவேற்றக் காலந்தாழ்த்துவதாகச் சிலர் கருதுகின்றனர். 
<br>ஆனால், அவர் அவ்வாறு காலந்தாழ்த்துவதில்லை. 
<br>மாறாக, உங்களுக்காகப் பொறுமையோடிக்கிறார். 
<br>யாரும் அழிந்து போகாமல், எல்லாரும் மனம் மாறவேண்டுமென விரும்புகிறார்... 
<br>அவர் வாக்களித்தபடியே நீதி குடிகொண்டிருக்கும் புதிய விண்ணுலகும் 
<br>புதிய மண்ணுலகும் வரும் என நாம் எதிர்பார்த்துக் கொண்டிருக்கிறோம்... 
<br>நம் ஆண்டவரும் மீட்பருமான இயேசு கிறிஸ்துவின் அருளிலும் அறிவிலும் வளர்ச்சி அடையுங்கள். 
<br>அவருக்கே இன்றும் என்றென்றும் மாட்சி உரித்தாகுக! ஆமென்."

2 பேதுரு திருமுகத்தின் உள்ளடக்கம்
1 பேதுரு திருமுகத்தின் உட்பிரிவுகள்
2 பேதுரு எழுதப்பட்ட சூழலும் நோக்கமும்
2 பேதுரு திருமுகத்திலிருந்து சில பகுதிகள்